
Para dob para snam' baieit, 

Nga dap da ka jing sngewkhia mynsiem 
kaba khraw ha (a i jingiohi barit jongnga shaphang 
ka jinglong jong ka jait bynriew jongngi ha ka- 
ne ka pateng kaba mynta. Ka dohnud jongnga 
ka pait bad ka pdang wat la phim lah ban 
iohi, haba nga mut dur na ki dak ki shin ki- 

ba paw mynta, ia ka lawei jong ka jait byn- 
riew baieit eh jongngi. U lyoh uba rben u kah 
dum ia ka Lawei ba phyrnai jong ka. Ka Ri 
baieit, bad ka jait bynriew jongngi ka don ha 

tmier jong ka riatbah riatsan. Ka don ha ka 

ka jingpang kaba shyrkhei katta katta bad lada 
ym don nong iada ia ka, ym slem shuh ba kan 
jah rngai noh nangne na sla pyrthei. 

Kumta lyngba jong ine i jingthoh barit 
jongnga, nga khot fang ia phi, da kaba sdang 
na lade, na la iing, na la shnong da niew 
kyntang ia kane ka jingkyntu : ‘‘To ngin jatei 
pat iala ka jaitbynriew ha ka nongrim ka Hok 
khnang ban pynsah ia ka hangne ha sla pyr- 
thei pateng la pateng.” Ka jaitbynriew jongngi 
ka donkam kyrkieh iaphi ianga ban ia treilang 

da kaba tiplang ban khyllie pat ia ka na ka- 

ne ka akor kaba i saitmet bad kaba triem. La- 
da ngi kyntait ia kane ka jingkhot jong ka jait- 
bynriew dei mangi ka pateng kaba mynta ka 
ban kit khlieh ia ka jingjot jong ka bad ngin 
hap ban ai jingkhein ha khmat u Thawlang bad 
ka lawbei ha dwar U Blei ha ka Akher ka sngi. 

“La ka bainong ngin ioh na 
u Thawlang bad ka lawbei.” 


Dated Mairang 
The 


T. LAITTHMA 



KA JAIT BYNRIEW TIPBRIEW TIPBLEI 


la ka jait bynriew Khasi jongngi la ju tip 
ia ka naduh hyndai hynthai hapdeng jongngi 
hi kumkajail bynriew Tip-briew Tip'Blei. Ngi 
ju sngcw sarong ban kam ialade kumta ne ban 
iathuh sha kiwei pat ba ngi long kata ka jaitbyn- 
riew. 

Haba ngi ong u “Khasi,” ka thew ia baroh 
k : khuu u" hynniewtrep hynniewskum kiba 
shong hapoh u pud u sam jong ka Ri Khasi 
iaintia bad ruh ia kito ki khun Khasi Khara 
baroh kiba shong basah shabar jong u pud 
ka Ri Khasi Jaintia. Kane ka jait bynriew Kha- 
si jongngi ka kynthup ia u Khynriam, uba 
shong ha ki jaka lum ne jaka phlang bad la 
ju tip ruh ia ki kum ki nongphlang, u Pnar uba 
shong sha ki thain mihngi ha Ri Jaintia ba!a 
jut ip iaki ruh kum ki Synteng, u Bhoi kiba 
shong ha ki padua khappud Assam bad u War 
kiba shong ha kijaka riat khappud Bangladesh. 
Kine baroh saw tylli ki jait ki long kum saw- 
tylli ki rijit kiba skiiem ha kiba la pynshong 
nongrini ia ki riti ki dustur, ka synshar kha- 
dar bad la pynlong ia ka jait bynriew Khasi, 

“ Khynriam, U Pnar, U Bhoi, U War 
U dei u pait Khasi baiar” 

Don shisha khynaiat khynsoit ki jingia- 
pher ha ka ktien ka thylliej, ha ki rukom ring 
sur ha ba ia kren ia khana, ha ka trei ka ktah 
hynrei kane kam mut ba kine baroh saw tyll 

ki ialong kvrpang, ngi long tang kawei ka jait 
bynriew ‘‘Khasi. ” Don hate g ba ngim Ian 
ban sngewthuh ia ki jait ktien ki Pnar, ne ki 
ktien Bhoi ne ktien War, hynrei ngi don ka- 
wei ka ktien odeog kaba ngi sngewthuh la ng 
bad ngi pyndonkam ban iakren. Ka ktien 
Khasi ka long kawei na ki ktien kiba riewsfah 
lada la pyndonkam iut ha ka thoh ki tar ia 
ki ktien kyndo^g kynshrot k'bi iakren da ki 
briew ha ki nongkyndong jong ka:.e ka Ri 
Khasi Jaintia baiar jongngi. Kurnta wat bdi 
ngi don laiphew ar ki jait ktien ba ia kren ha- 
poh ka Ri jong ngi, ngi don tang ar tylli ki 
ktien kiba kongsan kiba ngi ia kren bad kiba 
tehsong latig ia ngi kum ka jaitbynriew. K?wei 
na kita ka dei ka ktien Sohra kaba 
ngi pyndonkam ba ka thoh ka tar kaba long 
ka ktien pdeng jong ka jaitbynriew. Kawei 
pat dei ka ktien Pnar kaba long ka pdeng 
jong ki Pnar, kaba baroh u Pnar jong ka 
Ri Jaintia ki la sngewthuh ban ia kren- La ju 
tin ruh ia ka kum ka ktien Synteng ne ktien 
Jowai. 

Lada ngim bishar naduh ka dur ka dar, 
ka riam ka beit ka trei ka ktah, ka niam 
ka rukom, ka pyrkhat ka pyrdain, ngim iapher 
palat uwei na i-wci pat, ngi don ka juh ka 
jinglong, ki juh ki sap jong ka juh ka janbynriew 
ka jaitbynriew tipbriew tipblei. Hi’ba ngi mill 
shabar u pud ka ri jong ngi, ngim ju pyn- 
ithuh ha kiwei ba ngi dei u khynriam lane 
u Pnar, lane u Bhoi, lane u War Dgi pyni- 
thuh ia'ade bu ngi dei u “Khasi.” 

Tang hapdcng jong ngi para Khasi hi ngi 
ju ia pynithuh ia kata ka jinglong kyrpang 
jong ngi, hynrei kane kam thcw ia ka jing- 
sngew kyrpang hapdeng jong u Khynriam, u 
Pnar u Bhoi ne u War, ka long tang ka ru- 
kom jifigpynithuh : a>ade ia ka jaka ne thain 
ha ngi im bad ngi long. Ngi long kajuh ka 
jaitbynriew kiha ring mynsiem ia kajuh ka 
ljer batemon kaba beh srwdong jong kine ki 
lum kiba ilhiang, kiba dih ia kijuh ki um- 
pohliew ba shngiam kiba kyrsoi ra ki maw- 
Oinsoig bad n'mwsohriew jorg kane ka riba 
ieit jong ngi, kiba paitdohnud kumjuh haba 
ka ri ka iarn, kiba shadkrnen haba ka ri bad 
ka jaitbynriew ka kmen. 

Lada ngin phai shaphang ka kur, kajait, 
ngim don jingiapher ei ci. Ki Laruin, Laloo 
na ri Jaintia ki iadei kur bad ki Diengdoh ki 
Myrngar bad Pariong kiba don ha War bad 
Nongphlapg. Ki Shadap kiba don ha ri Bhoi 
ki iadei kur bad ki Pasah kiba don ha ri Jain- 
tia Don ruh kiwei kiwei ki jait na ri Jain- 
tia kiba iadei kur bad ki jait kiba don ha 
ri War ne ri Bhoi ne ri u Khynriam. Ka long 
tang ka jingiapher ki kyrtcng numar la iashorg 
iasoh ba ki jaka bapher bapher, hynrei ka 
thyramei te ka long kajuh. 

Ki khana pateng ki ong ba ngi u Khasi 
ngi dei kita ki khun ki ksiew u Hynniew- 
trep Hynniewskum kiba la wan hiar na Bneng 
lyngba kata ka jingkieng Sobpetbneng ban 
shong rep hangne ha pvrthei bad suki suki 

ngi la ia roi parum pareh haduh ba ngin 
da long kumne kumba ngi long ka Jaitbya- 
ricw kaba iar. 

“Suki ki long u pait byllien ; 

Suki ka ih kawei ka ktien ; 

La pher u dkhot, kawei ka niam, 

Ka shad ka kmen shiroog ka riam; 

Suki suki ki sain riti ; 

Haduh ba long kawei ka Ri.” 

Ki stad wad jingtip ba mynta, ki batai 
ba ngi u Khasi ngi wan phetwir sha kine ki 
jaka ba ngi shong mynta na ki thain Burma, 
Cambodia. Ngi long kata ka jaitbynriew kaba 
hiar pateng na kita ki jaitbynriew Mon-Khmer. 
La ong ba ka don ka jingiasyriem hapdeng 
jong ngi ki Khasi ha ka rukom im, rukom 
leh niam, ki riti dustur, ka ktien thylliej bad 
kita ki jaitbynriew Mon - Khmer, Kurma la 
ka long ba ngi ia wan hiar beit na Bneng 
lyngba kata ka jingdeng Sohpetbneng ne ngi 
wan phet wir na sha ki thain Burma, Cam- 
bodia kumba la batai da ki riewstad, ngi dei 
ban kynmaw tang ia kane kawei ka jingshi- 
sha, Khynriam, U Pnar, u Bhoi, u War ki 
mih na kajuh ka thymmei bad ngi dei u 
Pait Khasi baiar. “Weng noh ia uwei u rijid 
na kine saw, ka jaitbynriew jong ngi kan jot 
kan pra. “Tylli ngin ia ieng sa phred ngin 
kyllon.” 



KA BYNNIN 

Ngi ju iohsngew na ki kni ki kpa jong 
ngi ba ki ju iathuhkhana mynmiet mynstep. 
Ngi ju ich sngew ruh ia k i ba bun ki Myl- 
lung kiba rwai ia ki sur ba thiang jong ki bad 
ngi pule ruh na kiba bin ki jingthoh jingtar kiba 
iatbuh iangi kumno ki kpa tyro men jongr.gi ki 
im bad ki long, Ki kpa tymmen jong rgi ki Tong 
ki bricw kiba hok bad kiba shisur jinginut. Ha 
kine ki sngi jcrgngi kiba mynta, ngi ju pyrkhat 
ba ki kmie ki kpa tymmen jorgngi hyndai ki 
long kiba dang dum bad ngi hiar pateng na ki 
kmie ki kpa tymmen kiba bieit. Kane ka long 
ka jingpyrkhat kaba bakla katta katta. Ki kpa 
tymmen jongngi kim long kiba dangdum kumba 
ngi pyrkhat, ki long kiba la shai shibun eh ban 
ia nujor bad ngi kiba im ha kane ka juk kaba 
mynta. La shisha kim pat nang ia ka thoh ka tar 
lie ka pule dangle kumba long mangi mynta, 
pynban ki long ki briew kiba stad. Ki tip 
kumno ban sain pyrthei, ki tip kumno ban seng 
hima. Ka ktien u briew ka dang shongsbai. Ki 
shah ka phreit ban bam u rnai. Ka hok hi ka 
clang synshar iaka jait bynriew. Haba don ka 
hok, hangta ka don ka jingstad bad haba don ka 
jingstad hangta don ka jingshai, Ka jaitbynriew 
kaba shai, ka jaitbynriew kaba siad dei kata ka 
jaitbynriew kaba dang tip ia ka hok ka jaitbyn- 
riew kaba dang sheptieng ia U Blei. 

Ngim tip naduh mynno ki kpa tymmen jong 
ngi ki la shong la sah ha kine ki lum kiba ngi 

don mynta. Hynrei lada ka long kuraoo kunino 
rub, tang ia kune kawei ngi tip, bakane ka dei 
jjflfa rj umsnam u km u kpa jongka jaitbynriew 
WRi jongsigi. La tided Lka da ka dor kaba 
rem taba long ka snam bad da kaba u duh noh 
ia la ka Burom — Ka jinghiarpateng. Kam pher 
laoa r gi wan hiar na bneng no ngi wan phet wir 
shane na kiwei pat k jaka, ia kane kawei ngim 
oei ban klct kumHta paitng bynriew kaba rnynia 
ba ki kpa tymmen jongngi hyndai ki la si id la 
shor ia u pud u sam jong ka ri jongngi haka 
norgrim ka Hok naduh t a u!a iuh kjat nyng- 
koug. Ka Hok ka long ka jingsynshar kaba 
null na U Bici. Ha lj Blei ksm con ka thck ka 
shut or, karr, don ka lehbor ne !eh shiliang. Ka 
U Blei ka don ka jingieit, ha U Blei t.adon ka 
jingisnei, ha U Biei ki don baroh ki jinglong 
babha. Ka kpa tymmen jongngi ha kiba rgi 
hiar pateng, ki don ia k;te» baroh ki jinglong 
babha kiba long ka dur U B ! ei. Kumta ia kai e 
ka pateng jongka jiitbynriew Khasi jongngi la 
tip ia ka kum ka Jaitbynriew tipbnew tipBlei. 

Phai sha ka liang ka synshar khadar, ka 
inilang sahlang, ka katnai kajih, ka hok ka danft 
synshar bad ieng rasong, ka hok tang maka !■’ 
ka long ka ain ba ha khlieh tam jong ka jaic> 
bynriew. Ka long ha khheh ki syiem, ki nong 
synsbar ka long ha khlieh ki Hima jong u I.ai- 
phew Syiem bad khadar Doloi. U Syiem u 
kntie ryngkat bad ki nongsain bima jong u r>a 
ki myntri, kiba khraw batri, kida puson hj 
thik pathik shuwa ba kin leh ne rai ia kano kani 
ka kam ioh ba kata karai jong ki ka kyrtoh kjl 

la bad bam duh iala u khun u hajar. Kida 
sheptieng ioh wan jia svanhan kano kano kaba 
sniew hala u ichun u hainr. Shis ; en baki la 
ong h’oid ba!ti kam ju don ka e<n lane ha- 
ba ki ong Em, shuwa ba kin ong h’oid kida 
khan thik pa thik bad pyrkhat sani b!va ioh 
ki kum pynkhein ia'a ka jubanlak. Ki bat 
ia la ka jubanlak iala ka hok wat la ki dei 
ban iap ne u ryndang jong ki u dei ban hap 
ha madan. Haki kam ju don ka lch shiliang 
khmat iano iano ruh. U kup shiliang sem 
shtlli'-.ng ne uba khraw ba tri ki hap ha ka 
juh ka tarajur jong ka jingbish ^r. U Syiem 
bad ki Nongsynshar ki long kum ka Kmie 
kaba da phkir bha ioh wa.ijia kano kano 
kaba sniew hah lea it ka hima, hala ki khun 
ki Pyrsa, L T Syiem bad ki rang korbar jong 
u ki peitngor bad da plukir bad husiar iala u 
pu l u sam ioh don uno uno uba wan tamti 
tamjar. Lada don kum uta uba nud ban wan 
thombor ia ka Ri kaHok, iaka jinglongtraj kim 
sdia ban ieigd i ka wait ka stieh. Ki rangbah 
kim ju sheptieng ne tyngkai ban pha ia la ka 
jingim bad ban ialeh ia u nongshun ban iada 
ia !a ki khun ki pyrsa kakur kajait, ka shnong ka 
thaw ka hh a sima, u syiem u knne na u nong- 
shun. Kumta kum ka pateng kaba mynta ngi 
ju sngew sarong ban tip ba ki kpa tymmen jong 
ngi ki long ki rtewshlur. ki khla kawait ki 
nongsain hima, ki long kiba stad bad tip iaka 
hok. Ngim lah ban k'et ia u Tirot Singh, u 
syiem k* hima Noncjkhlaw bid ia ki khla ka 
wait jong u, u Monbhut, u Suba Singh, u Jidor, 

u Lorshon Jarain, u Mon Singh, u khein Kongor 
kiba la ieng ialeh thma pyrshab ia u kharlieb u 
ba nud ban tamti tamjat bad pynbyrsieh ia ka 
Hok. Ngim lah ban klet ia U Kiang Nongbah 
bad ki dap shynrang jong u kiba la ialeh pyrshah 
ia ujuh u nongshun uba thombor iaka jinglaitluid 
ka Ri bad ka laitbynriew. Ngim lah ruh ban klet 
ia u Bormanick Syiem ka hima Shillong uba 
long u syiem uba nyngkong ban ialeh ia ki pha- 
reng kiba lehbor bad thombor ia ka hok u khun 
u hajar jong u. Ngim lah ruh ban klet ia u 
Jibor bad I arshon na Rambrai, u Lar na 
Myriaw, u Shyllong na Nongpoh, u Ramsingh 
na Maharam, u Phar na Bhopal, u Ksanna 
Sohmat, u Ador na M lwsvnram, u Mukhen na 
Mawsmai, u Sak na Wahlong, u Siintoo Singh, 
u Jubbur na Mookut, u Raja na Panban, u Mit 
Singh, Kala Raja na Nongstoin, u Jah Lyrgkut 
na Jirang, u Khyllcp iaja na Mawmluh, u Dar 
Syiemiong na Nongipung, u Sngap Syi.in na 
Maharam, u Bor than na Mustoh, kiba la pha 
ia la ka jingim ban ialeh ia ka sorkar pliaieng 
na ka bvnta ban iada ia la ka hok ban ladi la 
la ka jaitbynriew. Ngim lah ban klet ia kiwei 
ki khla ka-wait kiba Ta lap kurn ki riewshlur ha 
madan thma namar ba ki ieit shisba ia la 
ka jong ka jaitbynriew Ngi ju kynmaw ruh ia 
ka Phan Nonglait Nongrmai bad ia ka Lar 
Nongsy'iti it na Maram bad kiwci kiwei ki 
LONG KMIE bad KHUN KYNTHEI SAMLA 
kiba la ia shim bynta ha ka jingialeh ban 
iada ia la ka 1 jot, la la ka longrynieng, ia la ka 
jinghiarpateng ni un^ u kharlieh khar-iong 
uba long u nongshuu jong ka jaitbynriew 

ba ieit eh jongki. Don napdeng jongki kiba 
laiap kura ki RIEWSHLUR ha ka jingialeh ha 
madan thma na ka bynta ban ri iala ka jing 4 
long khuid jinglong sotti ka pateng ka ban 
mih ra u soh ka kpoh jong ki. U Tirot Singh 
ula jied ban iap kum u Syiem hapoh byndi 
ban ia kaba im kum u mravv ne u syiem tyng- 
shop ha ka khet jong u. U Kiang Nongbah 
U la ai iala ka kh'.ieh ban long ka jingknia 
kaba sah jingkynmaw ha ki pateng la pateng 
ba u ieit shisha ia la ka jaitbynriew. “KA 
NAM JONG KI LONG J1NG IWBIH, KI 
IAP NAMAR KA RI.” 

Ha'oa ngi pbai sa shaka imlang sah 
lang jong ki kpa tymmen jong ngi. ka long 
da shisha ka imlang sahlang kaba donbu- 
rom kaba khuid bad kaba dang sotti. Ki 
briew ki dang tip kumno ban buroni ia la 
u kni u kpa, ia la u para kher para mer 
bad ki dang burom ia LADE - Iala ka long 
kynthci long shymang. Haba ki ia kren ia 
khana ne ia biria sngewbha la ha iing ha sent 
ne ha lum ha wah, ki da thew tarajur thik 
pa thik ia ka ktien ka thylliej ioh ki kum 
kren bakla bad shah rkhie bein ei kha - ma 
kha. Ka ktien lorni ktien pihuin ha ki kam 
ju don. Ki tip ban ri ia la ka burom ka 
akor haba ki don ha iing ne habar. Ha ka 
iap ka im, ka khia ka shon ki iakit ia bah 
iwei ia iwei pat. Ha shnong ha thaw kam 
ju don ka iapher jingmut ne iapait. Shuwa 
ban leh ia kiei kiei baroh ki da ia tip 
bad ia mynjur lang. Ym ju don ka leh lyn- 

det ne leh klep. Ha ka kamai kajih ruh ki 
long kiba khuid kiba suba, kam ju don ka 
thok ka shukor, ka bam klep k« bam ei, kam 
ju don ka leh bor shim bor. Ki briew ki da 
trei shitom la ha ka rep ka riang ne ka khaii 
pateng ban ioh ia la ka bam ka sa. Ki shnong 
ki tlaw ki lait ca ka ia khleh khawlang 
bad u khar - ior.g l>har*ieb bad ki da new 
sang ban ia shongkha khleh bad kiwei pat 
ki jaitbynriew. Ki kynthei ki da njew kyntang 
ia la ka long rynieng bad ki ri kyndong ia 
la ka jinglong kynthei. Kim ju leh pathar 
madei imta ia ka shorgkha shongman. Ki 
khein ba ka kam shongkha shongman ka long 
kaba kyntang ym dei kum ka kam ialeh khiew 
jakai ki khynnah fit. Ki shynrang ruh ki da 
tip ban iada ia ka be ijot ki kynthei. Ha 
ka shad ka krren ym ju don ka leh khlem 
rain kh!em akor namar ki da sheptieng ioh 
ki sah jied ei. Ka kynthei ka burom ia u 
rangbah bad u rangbah ruh u da niew burom 
ia ki kynthei. ka ktien sih ktien sang ne ktien 
kynshlein kim ju kren. Ki samla shynrang ki 
leit thiah khynraw ha iing ki samla kynthei, 
hynrci kam ju don kano karo ka jingpvnbud- 
nam iatade ne ia kiwei. Kynthei shynrang 
ki im shisur jingmut. Ki iarkhie, iakmen 
ia biria lang» hynrei kam ju don ka jing- 
raut snicw ban pynsniew. Haba u samla bad 
ka samla ki la ia mon ne ia ieit, ki da ia 
pynlip ha la ki kmie ki kpa ban ia pynbeit 
ia ka shongkha shongman. Kumta ha ka 
shongkha shongman, ki da tip kumno ka dur 
kan wan. Ka tnga ka tip kumno ban burom 

ia la u tnga bad ban ai tang ha u ia la ka 
hok kaba u dei ban ioh tang ma u. U tnga 
ruh u da tip kumno ban niew burora niew 
kyntang iala ka tnga kaba long kaba tlot kum 
ka dong shimat. Kumta kim ju ia tarati tana 
jat shaneng sharura, namar ki sheptieng ioh 
da in pyrthat ioh dait u khla. 

Uba duk ba raitoi, ka rangli ka juki, 
ka kup shiliang sem shilliang kim ju rit myn 
siem namar ba ym ju don ba lehbein leh 
khoh iaki. Katsha ba phai ka khmat, kadon 
tang ka jingbha sbun suda. Ha ka niam ka 
rukorn k» mane tang ia u wei u Blei uba 
long u Nongbuh Nongpynlong bad kida tieng 
burom ruh ia u. Ki briew ki dang sheptieng 
ban leh iaka ba sniew namar ki tip ba u 
Blei un sa pynshitom ia ki ha ka akher ka 
sngi lada ki leh ia ki kam bymman. Ia uba 
leh iaki kam runar ruser, u syiem u kmie 
u ai ia ka sajia kaba biang, Ia uba leh ia 
ka sang ka ma ki tait kur tait jait ia u, ia 
uba ai ksuid ai khrei, ki khie lainuid ne 
thang ia u tmain ba un jemdaw bad beh 
shnong ia u ba un im un shong ryngkat 
bad u shrieh u tngaw ha shnong ka Iawpaw. 

Kumta haba phaidien sha kane ka pa- 
teng kaba la leit-ka pateng ki kpa tymmen 
jong ngi, ngi iohi ia ka dur jong kata ka 
jaitbynriew tip briew- tip blei- Ka Pateng byn- 
riew kaba dang bat iaka hok. 

“Ri Khasi, ri Khasi, nga ieit ia pha, 
Ka Ri kaba ieit uba rim uba jah; 
Ki tymmen mynhyndai, la ngam iohi shub, 
Jingkymnaw iaki kam ymduh.” 

KA MYNTA 

Kum ka jaitbynriew, ngi ju sngew sa- 
rong ialade ban kam ba ngi hjar pateng 
na kiba kum kir.e ki kpa lyrnmen jong ngi- 
Kiba long ki riewshlur, ki khla kavvait, ki 
Nongsain" bima, ki Rang ieit Ri- kiba bat 
iaka hok. Haka iing shisha ngi la dei ban 
sngew lehrain namar ba ngi long kiba Jyng- 
khuid. Ngim long kiba bitnam ban kam ia lade 
ba ngi hiar pateng naki. Ka jainspong jong 
ka Hok, ki Jainphong jongka jingtip briew tip 
blei, ki Jainphong jong ka jingshlur, ki jain- 
phong ka sain hima, Ki Jainphong jong ka 
jingieit -jingisnei kim don ha ka pateng jong 
ngi kaba mynta. Ngimlong kum mak>, ngi 
la long kiba Jyngkhuid. Ka snam ieit ri jong 
ki kam tuid ha ki thied snam jong ngi. 
Ngi ieit ri targda u thylliej khlem shyieng 
uba padiah thik kum kato ka padiah khlem 
baiwai. Ka hok kam don shuh ha ngi kum- 
ta ngi la kylla long kiba khawpud. Kat sha 
ba phai ka khmat ka don tang ka jingibi eit 
suda. U lyoh uba rben u kahdum ia ka 
jaitbynriew jongngi. 

Kum ka pateng kaba mynta, haba ngi 
phai sha ki bang barob, ngi sngew sarong 
shibun eh ba ngi la kham bit kham biang 
mynta ban ia ha ki srgi ki kpa tymmen jong 

ngi. Ha ka Hang ka pule dangle, ngi la nang 
kiew irat Kum ka jaitbynriew sha ki kvrdan 
ba dei iaroh. Ngi la don ki skul t it bad skul 
bah ha man la ki shnong ki thaw ban ai 
jingbikai ia ki khun ka jaitbynriew ia ki jing- 
stad bapher bapher. Wai la ngim pat don ki 
skul Engineer bapher bapher, nynban ka jait- 
bynriew ka la pynmih ia ki Doctor, ki En- 
gineer bapher bapher, ki Scientist, ki profes- 
sor, ki nongbikai skul, ki doctor ha ka thoh 
ka tar, ki riew shemphang haka ain, ka 
niam, ki nongthoh, ki myllung, ki duhalia 
bad kiba bun ki riewstad riew shemphang. 
Ngi la don tuh ki sahep Sorkar ha ki kyr- 
dan bapher bapher kum ki IAS, IFS, IPS, 
MCS kiba long ka jingkyrmen ia ka jaitbyn- 
riew jong ngi. Phai sha ka liana ka lei t ka 
wan, mynta ngi la suk shibun eh naniar ki 
surok kali ki "la poi la jail man Ia ki dong 
ki shnong jong ka ri. Kane ka la pynsuk shi- 
bun ia ka khaii pateng ban kit ia ka mar 
bam mar dih, ka rep ka riaog ha ki jaka iew. 
Ngi la don ruh ki hospital, ki dispensary ki 
jaka ai dawai kylleng kylleng ka ri kaba long 
ka jingiarap ia kiba pang ba shitom. Ha ka 
liang ica kamai kajih ruh ngim duna shuh, 
ki briew ki la kham ioh kham kot ha kane 
ka juk kaba mynta. Shisien ong ka spah ka 
la kiew ha ka jaitbynriew v\at la dang don 
shisfca kiba duk ba kyiduh, bynrei ym dei 
kum kito ki khar khrong kiba ja krih ha sor 
Shi'long. Ki briew ki Ia ia don ki iing paki 
dulan, ki kali bapher bapher. Ki shnong ki 

thaw ki la iphuh iphieng khamtam eh ha Shil- 
long bad Jowai. 

Phai sa sha ka liang ka synsbar kbadar 
lada ha ka Jylla baroh kawei ne ha ki Dis- 
tiict Council ne ha ki hima, ki Raj, ki Ilaka 
ki sbnong ki thaw, ngim duna shuh. Ngi don 
ki briew la jong kiba shong ha ki durbar 
thaw ain, ngi don ki briew la jong ruh kiba 
pyntrei kam ia ki ain ki kanun, kiba peit 
ia ka jingiaid beit iaid ryntih ka synshar kha- 
ddr. Ngi don ruh ki briew la jong kiba peit 
ia ki riti dustur, ia u pud u sam, ki khlaw 
ki btap ka khaii pateng, ka khyndew ka shyiap. 
Ngi don ki syiera ki myntri, kiba khraw ki- 
ba tri, ki Doloi, ki Sirdar, ki Wahadadar, ki 
sordar shnong kiba peit ba i ia la ki hima 
siraa, ki sbnong ki thaw, Kumta ka jingbha, 
ka jingiaid beit ka synsbar khadar naduh ki 
shnong ki thaw haduh ka jylla ka shong ha 
ka jingstad bad ka jinglah jong ki, Kumta 
haba kren kyllum, i kumba ka la biang na- 
dong shadong bad ym don jingduna shuh. 

Ka jingkylli kaba don ha kbmat jong ngi 
mynta, kaba uwei na u^ei u khun u Hyn- 
n:ew trep u dei ban pyrkhat bha, naduh u 
heh u san, u samla samhoi. u khynnah khul- 
lung, kynthei shvnrang, uba duk uba riewspah, 
uba bieit ne uba stad, u Syiem u kmie ne u 
bakhraw batri, ki rang kynih ki rang pha- 
war— **HATO NGI LONG SHISHA KI TRAI 
JONG KANE KA Ri KU^SI JAINTIA BA 
IEIT JONG NGI KIBA HI AR PATENG NA 

KT KPA TYMMEN JONG NGI KTBA BAT 
TA KA HOK, K1 RTEW SHLUR, KT KHLA 
KA WAIT, KI KONG SAIN HIMA ? 

La ngin phai sba ki nongsynshar kiba 
bat ja u shabi jong ka j ingroj j>ngpa bad 
jingmanbha jong ka jaitbynriew, kiba long ki 
nongsain dur ia ka lawei jong ka jaitbynriew 
ka don ka j'ngisyier kaba khraw shibun eh 
namar kirn shym lah ban pynpaw ba ki don 
ba ki ia kata ka sap kaba don ha ki kpa 
tymmen jong ngi. Naduh ki nongsynshar ha 
ka Jylla. Ki District Council haduh ki sy ; ern, 
ki Dotoi, Ki Sirdar, ki Wahadadar, ki Sor- 
dar shnong bad ki Nongmih kbmat u Paidbah 
bad kum ka jaitbynriew hi baroh kawei ngim 
don ia kane ka sap 1 eit Ri jong ki kpa tym- 
men jong ngi. Ka snam jong ngi ka la dait- 
thah bad pjah sam - s:im. U rnga ba rhem 
jong ka jingieit ri imat ula lip noh nangi. 
Ngi ieit ia ka ri tang ban pynbieit ia uba 
bieit bad tang na ka bynta ka jingmyntoi shi- 
met, Ka hok kaba ieng rasong ha ki sn^i ki 
kpa tymmen joDg ngi, kaba long kum ka jing- 
shai ka sngi, la kabdum iaka da u lyob uba 
rben. Ha ka khet ka Hok la don satang ka 
Jehbor, ka khwan myntoi shimet, ka leh shi- 
liangkhmat, ka jingiasbun, ka jingiabishni, ka 
jingiapait bad ka jingbym ia sngewthuh jing- 
mut ba bun jait. Kumkajait bynriew kadon 
ka jingleh bymsuidniew ban pynsah ia ka bu- 
rom kaba u longshuwa man shuwajila pyn- 
paw. Ki nongsynshar ki klet noh iala* ka kam 

ram bad ka jubanlak kaba ki ju khlei mania 
ka por ban shakri ia la ka jaitbynriew. Ki 
nongialam jong ngi ki kham khein kordor ia 
ki seng sainhima kiba la ai burom iaki ban 
ia kaba Ki niew kor ia la ka jaitbynriew. Dei 
namar kane ka daw, ngi shu iohsngew ia ka 
Iyer jong ka jirgiatylii tang baki por Election, 
hynrej hadien ba la dep Election, ki jingiapait 
ki nangjur nangjur bad ka jaitbynriew ka sah 
hapdeng ka jinglyngngoh. Kumta ki suri nong- 
pynjot haba ki iohi ia kane ka jingtlod kaba 
don ha ki nongsynshar jongngi ki shim kabu 
ban khniot bein ban leh trai khlieh da kaba 
ki kyllan umphniang kyllan khi ia ki rang 
khwan myntoi shimet da kaba pyriatur masi 
ia ki rang kwah burom. H’oid ngi long shisha 
ki trai jong kine ki jaka, ngi longki trai jcng ka- 
ne ka synshar khadar, hynrei iaka kali te la shu 
ai niah wat hano re hano. Ngi sngew phylla 
ruh ban lip ba ka sorkar Assam ka lah ban 
ai permit ia ki kali Assam ban kamai ha 
Meghalaya te balei ngin phylla Jada u khun 
u hynniew trep u kyila Assam ia ne Bangla- 
deshi ne u pud u sam u nangrit nangrit ? 

Phai sa sha ka liang ka khaii pateng, ka 
kamai ka kajih, kum ka jaitbynriew balei 
ngin sngew lyngngoh ba kiba bun ki dukan 
ha sor Shillong, ha Umsning, Nongpoh, Daw- 
ki, Shelia, Riangdo, Umling, Byrni bad kiwei 
kiwei ki jaka hapoh u pud u hynniew trep 
la bat da ki khyllu jait ? Mano ba ai bor ia 
ki ban -khaii pateng ne mano ba ai jaka ia 
ki ba kin syiad ding ? Mynta ba ki la syiad 

balei ngin sngewlyngngoh haba Id pyniengia 
la ki ryndang ban puh ia ngi ? Ki jongno 
kito ki Saw Mill ha Mawngap ? Ki jongno 
kito ki jaka lum dieng sawdong ha Mawngap, 
Rangskhen ? Ki jongno ki permit ia kiba bun 
ki jingtrei jingktah mano ba la pyntrei ia ki ? 
Hato kum ka jaitbynriew ngi la die nc em 
ia la ka jinglong trai sha kivvei ? Kum ka 
jaitbynriew jong kane ka pateng hato ngim 
iohi la ka jingma kaba mih na kata ka Bcnami ? 
U khun u Hynniew trep um don lad don 
lynti ban ia beh shaphrang ban pynroi ia la 
ki sap haka khaii pateng namar la khniot 
iangi da kiwei pat ki jaitbynriew bad ngi 
la die noh iala ka sap ha u mynder. Kum- 
ta lada ngim lah ban bat ha lade ia ka khaii 
pateng, ka spah na ka ri jongngi ka tuid 
noh ahawei. Suki suki baroh ka sboh kan kie 
noh naka ri jong ngi bad sah sataog ki 
maw bad dei hangta ba ngin sa long tang 
ki nongthoh dieng ne nongtong um jongno 
re jongno bad ngin kylla long ki nongwei 
hala iing. 

Kaba kham isyier eh mynta ba ngi ki 
shynrang khasi ngi la leh sting than ban ia 
da iaka ijot jong ki kynthei jongngi. Ngi 
la ailad than eh ia u khyllah jait ban leh 
trai khlieh. Bunsien ngi ju kynnoh iaki 
kynthei khasi jongngi baki long kiba iaid 
lyngkar bad iaid laitlan, hynrei lada ngin 
ia tih ia ka jiDgshisha kamda shongnia eh 
ban kynnoh ne tei pop ia ki. H’oid shisha 
don hangne hangtai iwei arngut kiba long 

kumta, wat la ha kano kano ka jaitbynriew 
don hi kiha kum kine ki kynthei. Ngi u 
shynrang ngim nang ban niew burom ne 
niew kyntang iaki kynthei. Ha hhmat u 
khyllah jait, ngi kynshlein, rgi kren khlem 
akor bad ngi ialur sarala bad ki. Hato ka- 
ne ka jingleh kam pvnshhr ia u khylhh 
ja it ban leh lem kumjuh ? Don haterg hateng ba 
ngi lehbein ia la ki jong ki kynthei da ka- 
ba bat bor iaki ban pynhun iala ka jing- 
threw, don pat ba ngi shet shukor iaki lang 
ban pynhun ia la ka jingkwah awria jing- 
kwah kynsha ka dohr.ud poh jongngi bad 
haba ngi la dep pyndep iala ka mon 
kim tip ei ei shuh shaphang jong ki. Kum- 
ta kito ki kynthei k iba Irp ha kane ka 
apot lada kidei ban ri khun rei kila hnp 
ban leh kumta b a d lada ki lait na kata ki 
la sah shirta kiba la jot. Nangta sa u thvl- 
liej jongngi u thad ia la ka long rynieng da 
kaba kdew-kti kata kata ka kynthei, kaia- 
kumta kumta bad nga ne k^ta kata ka kyn- 
thei ka la long kumta kumta. Mano shuh 
u riew donburom uba nud ban tur ne iajan ne 
iajuh shuh bad kum kito ki kynthei bapli 
kita la ngat ha kane ka apot ? Hato ngi 
ju mutdur bangno kaba kut jong kum kito 
ki thei shempap kanpoi ? Bun na ki khun 
shynrang ka ri jongngi, ki riew rangbah ki- 
ba long ki nongsain iaka lawei ka jaitbyn- 
riew ngi im ha kane ka jingim-ban awria 
ia la ka jaitbynriew ban pynjot kai ia kine 
ki syntiew kiba itynnad bad iwbih kiba long 

ka jingkyrmen ia ka pateng ka-ban wan. La- 
da ngi ki nong-iada ia la ka jait ka kynja 
iala ka doh ka snani ngi im kaba kum 
kane ka j.ngim, balei ngin sngew lyngngoh 
haba u khyilah jait u awria ban pynjah bu- 
rom iaka jaitbynriew jongngi ? Lada kum 
ki nong iada iaka kynthei khynnah ngi im 
kaba kum kar.e ka jingim hangno ki 
kynthei kin iob shuh ia ka jingshaniah 
jong ki haki shynrapg jongngi ? Hangno 
ka burom jongngi ka don mynta ? Sa ka- 
wei, dci mangi kiba ailad bad ialam lynii 
ia u khyilah jait ba un tur sha ki kynthei 
jongngi. Teng teng ha ka jingiadei kam ia 
dci jam la ha ka khaii pateng ne ki wet 
pat ki jait kam ngi pynpavv ba ngi long ki- 
ha kylluid mynsiem than eh, ngim ju nang 
ban tyngkai ia kaei kaei kaba ngi dei ban 
tyngkai, ngi pyntur eh iaki kynthei shakhmat. 
Dei kane ruh kaba ai lynti ia u khyilah 
jait ban iajan iajuh ne ia ithuh ithaw. 

Nangta sa kawei ruh, ki kynthei jongngi 

ki don ia ka jinglaitluid haka pyrkhat pyr- 
dain, jingtrei jingktah k«ba kiwei pat ki 
kynthei ha ri India kim ioh. Halor jong ka- 
ne ka jinglaitluid ba ki ioh nc don i pyn- 

ban kuroba kim sa'ia shuh wat ban die ia 

la ka burom, ban ri iala ka pateng. Don 
ruh hateng hateng ba ki kynthei khasi ki 
ibein kim niew ryngkat dor ia ki shynrang 
khasi namar ba ki la kham nang kham stad 
ne kham riewspah ne baki la iabeh tynneng 
iaka rukom leh ki nong sepngi khlem da 

pyrkhat ba kata ka jingleh jong ki ka pyn- 
troin iala ka jaitbynriew. 

Phai sa sha ki khynnah shongskul, bun 
napdeng jongki kim shym pynpaw hangi 
ki kmie ki kpa ba ki long ka jing kyrmen 
ia ka lawei. Ki khynnah skul kila lapmiet 
than haki kam kai kiba pynsniew plak iaka 
jinglong jingim babha jongki. Ki khynnah 
skul ki lapmiet haki kam kai da kaba ki 
klet noh iala ka kamram jong ki. Kumta kim 
lah ban roi ne kiew shakhmat haki kyrdan 
ka jingim bad dei hangne ba u khyllah jait 
u iohlad ban bat iaki kyrdan kiba ha khlieh 
hakhlieh haki jaitkacn baroh. Kumta wat la 
ngilong ki trai ha kane ka ri jongngi, pynban 
ngi shah synshar ha ki nongwei. 

Ka shongkha shongman ruh kam long 
kyntang shuh kum haki sngi ki kpa tymmen 
jongngi. Kum ka jait bynriew, ka don ka jing- 
leh pathar jongngi ha kaba iadei bad kane 
ka bynta. Ka jingiapoi kha jongngi mynta teng 
teng kalong kat haba ngi mon ne ioh jaka. 
Teng teng iaka jait ka kur ym don por ban 
ia kylli pyrthew, ka kam iapoi kha kala da 
dep, kumta jyllei sa ka sang ka byrsieh bad 
ka ia pyllait tnga. Kine ki rukom ki pynhiar 
dor iaka ja'tbynriew jongngi bad ki khyllah 
jait kiba im sawdong jongngi baba ki iohi 
ia kane ka jinglong tlot jongngi ki shim kabu 
ban pyntroin iaka jahbynriew jongngh 

Ka jingiapoi kha jong ki kynthei khasi 
jongngi bad kiwei pat ki jaitbynriew bymdei 

ki khun ki ksiew u Hynniew trep ka nang kham 
jyllei ha kine ki sngi jongagi kibi mynta. Kum- 
ta haba bishar ia kane ka liang ka don ka 
jingsyier kaba kliraw bad dei hangne ka shong 
ka iap ka im jong ki jaitbynriew. Ka shong- 
kha shongman ka long u budlum jong ka jait- 
bynriew. Ymda donkam ban da tai iaki riti 
dustur jongngi u kh^si namar ngi ia tip bad 
sngewthuh. Kumta shisien baki kynthei khasi 
jongngi ki ioh lok da kiwei pat ki jaitbynriew, 
ki khun ki kti jongki ki hap ban ai jait sha 
la u kpa bad ma ka ruh kahap ban ai jait noh 
sha u katkum ki dustur jongki. Ka jingduh 
noh jongngi kum ka jait bynriew ia kiba kurn 
kito ki kynthei ka thew sha ka jingduh jong 
ngi ia ka pateng la pateng kaba mih na ka 
kpoh jongki. Kumta ka jaitbynriew jongngi 
ka nangrit nangril pait ramar ngimlah ban 
khang ne mana iaki ba kimdei ban iapoi kha 
bad u kbyllah jait. Nangta sa ka spah ka nong- 
tymmen jong kuin kito ki kynthei suki suki 
ka kylla long noh ka spah jong kawei pat ka 
jaitbynrif“w namar ba kila die noh iala ka hok 
hala u lok. Ka jing jyllei jong kane ka jing 
iashengkha khleh dei namar ka jingiakhleh khaw 
lang. Ngi ailad ailynti iaki ha kiba bun ki 
rukom ban iakhleh lang haka imlang sahlang 
jongngi u khun u Hynniewtrep. 

Kumta haba kren kyllum lang, ka don ka 
kynrum kynram ka jingjot jingpra, ka jingia 
pait, ka byrsieh ka sang, ka lehbor thombor 
ka leh klop ka bam sap, ka shet kylla ka die 
ri, ka khleh khawlang, ka awria bad kiwei 

kivvei ki jingsniew kiba pyntroin bad pynsniew 
cur ia ka ja'tbynriew jongngi ha kane ka pa- 
teng kaba mynta. Ka jaitbynriew jongngi ka don 
haka ka jingpang kaba shyrkhei ba lada ngim 
lah ban pynkoit ia kan« ka jingpmg, kan sa 
iap duh da shisha ba kawei ka sngi. 

“U Blei najrong u psit lyngngoh - 
Ki sngi ki bnai ba bam hynroh ; 

Ki khyndai khup, ki ktiar ki bsein, 
Bymdon u briew balah ban khein, 

Haior ka khet ka Sotti Juk, 

U long patsha u Kuli .Juk.” 

KA LASHAI. 

Kum ka pateng kaba mynta, ngi iohi tang 
khyndiat ch na ka ‘Hynnin’ ia ka jinglong 
ba shisha jong ki kpi tymmcn jongagi namar 
lada iajer I ut shaping ka jingim bad jing- 
long jongki yn nymioh jaki ha kane ka thup 
kaba rit. Ngi ioni ruh katto katne ia ka dur 
jong kane ka pateng na ka ‘MYNTA’ wat 
la ka long shisha tang i phngit ibi rit eh 
jong ka set, pynban naki dak ki shin kiba 
paw tyngkrein, ngi iohi byrag it byrnget ia 
ka dur jong ka 'LASHAI’ jong<a jaitbynriew 
jongngi. 

Ym don jingartatien ei ei ruh em ba la- 
da ngi kum ka pateng kaba mynta, ngi leh 
bym suidniew ne ngi leh sting ha kaba iada 
iala ka Hok, kan poi ka por" ha kaba kane 
ka jaitbynriew jongngi kanjah noh nangne na 
sla pyrthei bad yn nymdon ba kytmaw shuh 

iaka. K.a jaithynriew jongngi ka long tang raa 
ka ka jaitbvnriew kaba pher bad kham khyl- 
lah ha ki riti dustur ba ka iadei bad ka khein 
jait bad shim iaka jinghiar pateng. Ngi long 
tang kat i phngit iba rit eh ban ia nujor 
bad ki phra spah khyndai spah millian ki 
nong shongshnong jong ka ri India khlem da 
ong iaka pyrthei baroh kawei. Ngi ia lang ha 
kajuh ka duriaw bah ban iabeh ia ksnid kham 
shakhmat haki liang baroh. Tang ka jingsma 
ha ba iajan badki, haba iakhlch khawlang 
bad ki kala biang eh iangi b in jih rngai la- 
da ngim nang ban ri bad ban sumar ialade. 

Bun nangi ngi pyrkbat da kine ki jait- 
bynriew khyllah sngi kiba ia im ia shong 
ryngkat badngi ki long ki nongshun ba shyr- 
khei tarn jongngi, hynrei kamlong kumta, ngi 
bakla shibun eh lada ngi pyrkhat kumta. Ngi 
don da ki kiwei pat ki nongshun kiba kham 
shyrkhei ia kine ki thliern ne niangjuli kiba 
kjit ia ka snani jongngi man la ka sngi. Ki- 
ne ki nongihun dei manga maphi hi kiba 
long ki nongshctkylla, ki nong die ri bad ki 
nong pynjot iala ka jaitbvnriew, Dei manga 
maphi kiba la ailai ia u khyllah jait ban 
pynjot ia kane ka ri baieit jongngi bad ban 
leh trai khlieb halor jongngi. Dei mangi kiba 
ailad ba un khaii pateng ha lewduh ha Sor 
Shillong kaba long ka dohnud ka ri. Dei ma- 
nga maphi kiba ail id ba un rung ban khaii 
pateng haki notigkyndong. Dei mangi kiba 
pyajuh pynjan iaki bad ki khun kynthei jong- 

ngi da kaba shah iaki ba un laid laitluid 
hangne ha ri u Hynniewtrep. Na ka mynta 
ngi la iohi iaka jinglong tlot jongngi 
kum ka jait bynriew ha baroh ki hang 
wat lada dang don shibun kiei kiei kiba 
ym ioh lad ban pyni hangne. Ngi sngew sa- 
rong ba ngi la kiew irat ha ka jingstad, haka 
spah, ngi sngew sarong ba kum ka jaitbynriew 
ngi la pynmih iaki briew kiba la ithuh da 
ka ri India ne ka pyrthei. Hato ngi la ju pyr- 
khat shitom jingmnt ba ka ri baieit jongngi 
ka don ha tmier ka riat bah riat san ? lano 
ngin kynnoh bad teipop ? tang iaki nongsyoshar? 
ne tang ia ki syieni ki kmie ? ne tang ia ki 
kynthei khasi baioh lok khyllah jait ? Kum ka 
jaiibynriew hi barch kawei ngi la ia don bynta 
lang ha kaba pynjot iala ka jaitbynriew. 

Haba ngi bishar ia kine ki dak ki shin, 
ka lawei jong ka jaitbynriew jongngi ka long 
kaba dum katta katta. Kine ki daw iing kiba 
la kdew ki long kham shyrkhei bad kham ma 
ban ia u atom bomb uba la pynjot ia ka ri 
Japan haka thma bah kaba Ar. Ha kine ki 
khyndiat snem bala left, ladon ka jingkyr- 
nien ba ngin sa long biang ki trai jong kane 
ka ri baieit jonergi namar ngi la ioh iala 
ka jong ka jingsynshar, hynrei nangkbam bare 
shuh shuh, u khyllah jait u nang khatnbun 
khambun ban ia kito ki por mynba ngi dang 
don bad ka sorkar Assam. Kham hadien kane 
la i don jingkyrmen biang lyngba ka jingtrei 
jong ki samla pule jong ngi hynrei kine ruh 
kim ai ia u soh uba thiang ha ka jait bynriew 

na ki daw kiba ngi uba bun ba lang ngim tip, 
dei tang kito ki nong ialam kiba tip. Kumta 
ka jaitbynriew baroh kawei ka sah ha ka dum 
ka lyngngoh aiu karjia Lashai. Don ruh kiba 
kren. kut lad. “Katto ngin n ; mlah khyllie shuh. 
Ka jaitbynriew joog ngi ka la ngam” Don ruh 
kiba or.g. “It is to late” - Ka por kala dier eh. 

Ka long shisha kaba sngew phylla ban 
ioh sngew ia kiba kum kine ki kticn, ki kyn- 
tien kiba lah ban mih tang na ki khawpud 
ne ki ingkhong Shyllangm »t. Lada ka long 
kumta ba ka por kala dier eh iangi ku n ka 
jait bynriew ban thaw dur thvmmai pat ia ka 
te ngin shu ialong mraw noli ? Ngin shu ia 
hun ban peit tang da ki knmat h..bi ka jait 
bynriew ka pang? Ka kticn jongki riew siad 
ka ong, “Wat pynkyllon ia u khah ba la mong 
ne pyuiip nob ia u saihon ba dang sah tdem.” 
Ym judon uno uno u doctor ubi pyniap noh 
syndon ia u nongpang tang namar ba u oong- 
pang u wan dier por ha hospital ne ba ka 
jingpang jong u kala palat. 

Kumta kum ka jaitbynriew lada ngi ieit 
shisha ia lade, lada ngi ieit shisha iala ka ri, 
lada ngi ieit bad burom shisha ia la ki kpa 
tymmen kiba la buh hangi ia kane ka ri ban long 
kt nongioh pateng ia ka, lada ngi mon ban 
ri iala ka hok ka jing long trai, lada ngi man 
ban ri iala ka khyndew ka shyiap, ka spab 
ka phew ban pynim ia u kup shiiiang sent shi- 
liang ban ai jingshngain iaita kynthei khynnah, 
ban iada iala u pud u sam ban iada iala ka 

jait ka kynja bad ban ri ia la ka jing hiarpateng 
hato kamdei iangi ba ngin sdang noh mynta ?. 

Ka jaitbynriew ka iarn bad ka khot iangi 
u wei pa u wei ban shim iaka jing kitkhlieh 
ban tei pat iaka. Ka khct ia ki nongialarn 
sha kajing iatylli da kaba kin knia noh iala 
ki jong ki jingkwah myntoi shimct, ka jing 
kwah burom, ki jingbishni jingpihuin, ka 
jingsarong jingsngewstad sha ka duwan knia 
jong ka jaitbynriew. Ka khot ia ki Riew Ain, 
ka khot iaki Nongkhaii, ka khot iaki nong- 
trci sorkar, ka khot iaki trai iing, trai dukan, 
ki trai khyndevv ba kin ia kit lem ia kane 
ka jingkit kaba khia joDg ka jaitbynriew. 
Ka khot iaki nong hikai skill, nong hikai 
haki college, ki nong mihkhmat jongngi ba 
kin ia khynniat lang ia ka shalyntem jong ka 
ri. Ka khot ia u syiem u kmie, iaki long km ; e 
Jong kpa ba kin bsa iala ki khun daka dud 
kaba sngur - ka dud jongka jing ieil ri. Ka 
khot iaki samla shong skul ba kin minot 
iala ki kamram khnang ba kin kiew shaphrang 
haki kyrdan ka nam ban shimti iaka khet ha 
ki pateng ban wan. Ka khot ruh ia kilo ki- 
ba ladie noh iala ka hok ka jing long trai 
haki mynder ba kin kcin noh kaba leh kurn- 
la namar ka don ka jingma iaka jaitbynriew. 
Ka khot ia kjto kiba riew.spob ba kin iarap 
ha kaba plie lad plie lynti ban iarap iala ka 
jait ka kynja ban kiew shaphrang. Ka khot 
ia ki Seng bhaiang, ki Seng leit Ri, bad ki 

Seng sain pyrthei ba kin kein noh ka khwan 
myntoi shimct hynrei ban im nyngkong na- 
irsar ka Ri bad ka jaitbynrievv baroh kawei. 
Ka khot khamtam ia ki khun samla kynthei 
bakin sngew synei iala ka jong ka jail byn- 
new kaba rit ban pynsah iaka ha sla khyn- 
dew, da kaba ri iala ka burom ka jing hiar- 
paleng kaba u long shuwa man shuwa ula 
pynkliamti haki ban long ki lawbei jong ki 
pateng ban wan. Ka khoi ia ki nongrep ba 
kin minot hala ka rep ka riang ban pynmih 
bam rynmih sa ba ngm nym khmih lynti tang 
na kiwei. Ka khot ia ki khun samla, ki rang 
ieit ri ban pynher krad ia une u nongshun 
uba mut ban nguid tvlli kum u thlen iaka 
jaitbynriew jongngi bad ruh ban trei tyngeh 
ia kito ki nongshohnoh kiba bsa ia kine ki 
lb Ion. Ia uno uno uba long u ‘Mawjinthut’ 
jonska jing istvlli ha kaba tei pat iaka jait- 
bynrievv, dei ban wcng noh ia u. Ka kham- 
bha ba ia uba kum ut i ne kata ym shym 
lakha hangne ha pyrthei — U khun u Hynniew- 
trep u m don pakai uin don bynta bad kum 
uta u Mngkhong Shyllangmat’ TO NGIN ICIT 
RI DA KI KAM. 

“Ko Iyer ban im namar ka Ri, 

Sa shisien pat to beh hangi, 

Sa shisien pat ka suin kan sngur, 

Sa shisien pat kin paw ki khlur ; 
Lurmiet hadien unlong lurshai, 

S2 slmien pat uo paw u Bnai.” 

Ka jaitbynriew ka donkam kyrkieh iaphi 
ianga ban pyndep ia kane kakam shuwa ban 
sep ka sngi. Ka kpep u Tirol Sing, U Kiang 
Nongbah, Ka Phan Nonglait, Ka Lar Nong- 
syntiit bad ki kpa tymmen ieit ri jongngi kin 
ai mynsiem iangi bad U Blei Nongbuh Nong- 
pynlong unri un sumar iakajaitbynriew jong- 
ngi lada ngi ngi raon ban ri iaka. 

“Kynmaw Trai iaka Ri Khasi, 

Kynti uba rim ba jah, 

Shon ka Muhor U Jehobah (Ka HOK) 
Haka pateng ba dangsah, 

Trai babha, ieng banda, 
la ka Ri naka jingma. 

